Vabariigi Valitsuse …. a määrus nr …

„Kinnisasja erakorralise hindamise kord“

Lisa 7

**Likviidse metsamaterjali ülestöötamise kulude arvutamine**

**1. Raiekulu arvutamise valem**

(1) Likviidset metsamaterjali andvate metsaraiete raiekulu arvutatakse järgmise valemiga:

,

kus ***RK***– raiekulu €/m3;

***v***– keskmine raiutav tüvemaht m3**(=1 kui keskmine tüvemaht on suurem kui 1 m3)**;

***KVK***– keskmine kokkuveokaugus m;

***a*0, *a*1, *a*2, *a*3, *a*4, *a*5** – konstandid, mis sõltuvad raieviisist.

(2) Raidmete ja alusmetsa puhul kasutatakse vaid kokkuveokulu, mis arvutatakse järgmise valemiga:

,

kus ***RKRaidmed, alusmets***– raidmete ja alusmetsa kokkuveo kulu €/m3;

***KVK***– keskmine kokkuveokaugus m

***b*0, *b*1, *b*2** – konstandid.

**2. Metsamaterjali ülestöötamise kulu arvutamine**

Metsamaterjali ülestöötamise kulu leitakse raiekulu (eurot/m3) ja määruse lisas 5 kirjeldatud viisil sooritatud arvestusliku sortimenteerimise tulemusena leitud likviidsete sortimentide mahtude summeerimisel saadud kogumahu korrutisena. Raidmete kulu arvutatakse kokkuveo kulu korrutamisel raidmete kogusega.

**3. Kulude arvutamiseks vajalike muutujate leidmine:**

Keskmine raiutav tüvemaht (v) määratakse määruse lisade 3–5 parameetritele ja valemitele tuginedes.

Lähima võimaliku esmase vahelaoplatsi asukoha andmed määratakse metsa inventeerimisel, paikvaatlusega või kaardimaterjali alusel ja näidatakse punktina inventeerimisandmetes sisalduval digitaalsel metsakaardil. Kokkuveokaugus (KVK) määratakse meetrites hinnatava metsamassiivi keskpunktist lähima võimaliku esmase laoplatsi asukoha punktini. Raie- ja kokkuveokulu valemite konstantide ***a*0**, ***a*1**, ***a*2**, ***a*3**, ***a*4**, ***a*5**, ***b*0**, ***b*1** ja ***b*2** hinnangud leitakse regressioonanalüüsiga RMK väljastatud vastavate andmete järgi (raiekulu jaoks tabel, milles on raiekulud keskmise tüvemahu ja raieliigi kaupa, ning kokkuveo kulu jaoks tabel, milles on erinevate kokkuveokauguste kaupa kokkuveokulud).

**3. Transpordikulu arvutamine lõpplao hindade korral**

Lõpplao hindade puhul lahutatakse hinnast transpordikulu, milleks kasutatakse RMK-s kasutusel olevaid transpordikulusid. Transpordikulu sõltub veokaugusest, mis arvutatakse alljärgnevalt:

,

kus *Veokaugus* – veokaugus, km;

*x*1, *y*1 – vahelao koordinaadid, m;

*x*2, *y*2 – lõpplao koordinaadid, m.